Posted by Willie Mc Loud at 01:38
Johannes de Koning 13 May 2016 at 12:01
Dankie vir deeglike en gebalanseerde nadenke oor 'n baie komplekse, maar beslis aktuele saak. Die eerlike Christen sukkel om die saak van inspirasie positief, volledig en finaal te formuleer (amper soos ons belydenis van die Drie-eenheid), maar ons glo dat die Bybel uniek en gesagvol is, want God praat met ons deur sy Woord wat radikaal anders is as maar net nog blote menslike opinies oor God! Dankie vir 'n goeie stuk werk!
Willie Mc Loud 15 May 2016 at 02:51
Dankie, Johannes. Ek het met tyd 'n groot waardering vir die Septuagint ontwikkel veral in die lig van die gebruik daarvan deur die vroeë kerk. Dit het my in direkte konflik met die tradisionele siening oor inspirasie gebring wat voortbou op die beginsel van net een oorspronklike teks nl die Masoretiese een. Hierdie skrywe is in effek my antwoord op die probleem oor hoe ons inspirasie moet verstaan id lig van twee tekstradisies nl die Vorlage en Masoretiese teks. Groete daar en seën met die bediening.
JJF 22 May 2016 at 23:20
Dankie Dr McLoud vir die insiggewende artikel. Ek het 'n vraag rondom u opmerking : "God's revelation in Scripture can obviously not be in conflict with that in nature, which is studied in science." Ongelukkig is die realiteit dat Christene uit verskeie oorde uiteenlopende sienings het oor hoe die wetenskappe en die Bybelverhaal geïnterpreteer behoort te word. Daar is bv die "Old-earth", "Young-earth" en "Theistic Evolution" weergawes van die skepping om maar net een voorbeeld te gee. Enige kommentaar oor hoe ons hierdie sake kan aanspreek gegewe die "Integrity View" soos u hier uiteensit?
Willie Mc Loud 23 May 2016 at 01:25
Johan, soos ek dit sien het God Homself in beide die wette van die natuur asook die Woord geopenbaar en dit kan nie in stryd wees nie. In soverre die wetenskap werk om die natuurwette te modelleer en na te vors ontsluit dit gewoon die geskiedenis (waaroor die Bybel ook handel) en die skepping. Dit is natuurlik so dat die wetenskap sekere beperkinge het en dat ideologie dit kan beïnvloed. Daarom kan ons ook nie als wat die wetenskap se onvoorwaardelik onderskryf nie; die wetenskap self pas aan en verander hul perspektiewe. Maar daar is tog 'n basiese sin waarin ons nie sieninge kan onderskryf wat dramaties teen alle wetenskaplike getuienis ingaan soos id geval vd jong aarde siening nie. Ek bespreek dit in 'n essay op hierdie blog. Kyk regs by die mees gelese essays is 'n een oor Adam en Eva - daardie essay oor die skepping word onderaan gelys. Groete.